**toamna neprivită**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu cât te iubeam mai tare

cu atât mă scufundam mai adânc în

fluturatul ierbii

și așa cum stăteai tu ca o nălucă voluptoasă

ca o stafie neveșmântată

în scaunul

acela pregătit din frunze proaspăt visate

mai rămânea totdeauna un pic din toamnă

și pentru a doua zi

să te mai cotropesc odată în cer

apoi pe un rug,

apoi în sinea mea

și tot așa

rotund ca o pasăre

mă stingeam prefăcându-mă umbră prelungă

la picioarele tale

fără cap fiindcă îmi rămăsese

deasupra apei

ca să mă uit la seceta timpului

pe trup

ca să mă cert cu tine pe partea cui

să atârne dragostea ca o piatră

ca să văd

din câți ochi mai rămâne toamna

neprivită